

**63/2020.(XII.14.) képviselő-testületi határozat**

**Tárgy: A nem közművel összegyűjtött háztartási szennyvíz összegyűjtésére, elszállítására és elhelyezésére irányuló közszolgáltatásról szóló**

**6/2014. (IV.30.) önkormányzati rendelet módosítása**

**Döntés formája: nyilvános**

**63/2020. (XII.14.) képviselő-testületi határozat**

**a nem közművel összegyűjtött háztartási szennyvíz összegyűjtésére, elszállítására és elhelyezésére irányuló közszolgáltatásról szóló**

**6/2014. (IV.30.) önkormányzati rendelet módosítása tárgyában**

Szentmargitfalva Község Polgármestere Szentmargitfalva Község Önkormányzata Képviselő-testületének feladat-és hatáskörében eljárva, a veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzetben, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapjána **nem közművel összegyűjtött háztartási szennyvíz összegyűjtésére, elszállítására és elhelyezésére irányuló közszolgáltatásról szóló 6/2014. (IV.30.) önkormányzati rendelet módosításának** tárgyában az alábbi határozatot hozta:

Szentmargitfalva Község Polgármestere Szentmargitfalva Község Önkormányzata Képviselő-testületének feladat-és hatáskörében eljárva a nem közművel összegyűjtött háztartási szennyvíz összegyűjtésére, elszállítására és elhelyezésére irányuló közszolgáltatásról szóló 6/2014. (IV.30.) önkormányzati rendelet módosításának tervezetét az előterjesztés szerinti formában elfogadja.

Szentmargitfalva Község Polgármestere akörnyezet védelmének általános szabályairól szóló 1995. évi LIII. törvény 48. § (3) bekezdése alapján a rendelet módosításának tervezetét véleményezésre megküldi a Zala Megyei Kormányhivatal Agrárügyi és Környezetvédelmi Főosztály Környezetvédelmi és Természetvédelemi Főosztályának.

Szentmargitfalva Község Polgármestere felkéri a Zala Megyei Kormányhivatal Környezetvédelemi és Természetvédelemi Főosztályát, hogy a rendelet módosításával kapcsolatos szakmai véleményéről harminc napon belül tájékoztassa a Szentmargitfalva Község Önkormányzatát.

**Indokolás**

Szentmargitfalva Község Önkormányzata Képviselő-testülete 45/2020. (VIII.24.)képviselő-testületi határozatában a nem közművel összegyűjtött háztartási szennyvíz összegyűjtésére, elszállítására és elhelyezésére irányuló közszolgáltatásról szóló 6/2014. (IV.30.) önkormányzati rendeletének felülvizsgálatát rendelte el.

A felülvizsgálat során megállapításra került, hogy a jelenleg hatályos önkormányzati rendelet nem tartalmazza teljes körűen a Vgtv. 44/C. § (2) bekezdésében foglaltakat.

A jogalkotásról szóló 2010. évi CXXX. törvény 5. § (8) bekezdése alapján, ha a jogalkotásra felhatalmazást adó jogszabályból kifejezetten más következik, a felhatalmazás jogosultja a jogszabályt köteles megalkotni.

A fentiekre tekintettel a 6/2014. (IV.30.) önkormányzati rendelet kiegészítése szükséges.

A módosítás további indoka, hogy a nem közművel összegyűjtött háztartási szennyvíz begyűjtésére irányuló közszolgáltatást nyújtó Közszolgáltató, a Lenti Hulladékkezelő Kft. megküldte a 2021. évre vonatkozó szennyvízelhelyezésért fizetendő közszolgáltatási díj 2021. évi árkalkulációját. A Lenti Hulladékkezelő Kft. tájékoztatása alapján a Zalavíz Zrt. 2021. január 1. napjától a beszállítható nem közművel összegyűjtött háztartási szennyvíz ártalmatlanításának díját 710.-Ft/m³+ ÁFA díjról 1.010.-Ft+ÁFA díjra módosítja. Valamint az üzemanyag és minimálbér emelkedések és a karbantartási, javítási költségek miatt szükséges a közszolgáltatás díjának 3.509.-Ft/m³ díjra való megemelése.

A környezet védelmének általános szabályairól szóló 1995. évi LIII. törvény 48. § (3) bekezdése kimondja, hogy a települési önkormányzat környezetvédelmi tárgyú rendeleteinek, határozatainak tervezetét, illetve a környezet állapotát érintő terveinek tervezetét, a környezetvédelmi programot a szomszédos és az érintett önkormányzatoknak tájékoztatásul, az illetékes környezetvédelmi igazgatási szervnek véleményezésre megküldi. A környezetvédelmi igazgatási szerv szakmai véleményéről harminc napon belül tájékoztatja a települési önkormányzatot. A környezetvédelmi és természetvédelmi hatósági és igazgatási feladatokat ellátó szervek kijelöléséről szóló 71/2015. (III. 30.) Korm. rendelet 9. § (2) bekezdése alapján környezetvédelmi hatóságként a területi környezetvédelmi hatóság jár el. A fenti előírások alapján a rendelet tervezetét - annak elfogadása előtt - a Zala Megyei Kormányhivatal Környezetvédelemi és Természetvédelemi Főosztályának véleményezésre meg kell küldeni.

**Magyarország Kormánya a 478/2020. (XI. 3.) Korm. rendelettel 2020. november 4. napjától veszélyhelyzetet hirdetett, amelynek időtartama alatt a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Katv.) 46. § (4) bekezdése alapján a települési önkormányzat képviselő-testületének feladat- és hatáskörét a polgármester gyakorolja.** A Kat. 45. § (4) bekezdésében biztosított hatáskört Magyarország helyi önkormányzatairól szóló 2011. CLXXXIX. törvény 9. § -ban foglalt jóhiszeműség követelményének betartásával és társadalmi rendeltetésének megfelelően kell gyakorolni úgy, hogy az így hozott döntések megfeleljenek a szükségesség és arányosság követelményének.

**A döntéshozatal szükségességének és arányosságának vizsgálata során megállapítottam, hogy a nem közművel összegyűjtött háztartási szennyvíz összegyűjtésére, elszállítására és elhelyezésére irányuló közszolgáltatásról szóló 6/2014. (IV.30.)** önkormányzati rendeletének módosítása a törvényben előírt jogalkotási kötelezettség teljesítése és a szennyvízdíj emelése érdekében szükséges, azzal nem várható meg a veszélyhelyzet vége.

A határozatomat a fent hivatkozott jogszabályok alapján hoztam meg.

Szentmargitfalva, 2020. december 14.

Molnár János polgármester

**Előzetes hatásvizsgálati lap**

**Szentmargitfalva Község Önkormányzata Képviselő- testületének**

**a nem közművel összegyűjtött háztartási szennyvíz összegyűjtésére, elszállítására és elhelyezésére irányuló közszolgáltatásról szóló** **6/2014. (IV.30.) önkormányzati rendelete módosításáról szóló önkormányzati rendelet megalkotásához**

A jogalkotásról szóló 2010. évi CXXX törvény (Jat.) 17. § (1) bekezdése alapján az előzetes hatásvizsgálattal a jogszabály előkészítője felméri a szabályozás várható következményeit. A Jat. 17. § (2) bekezdése alapján az előzetes hatásvizsgálat keretében az alábbi tényezők vizsgálata szükséges:

**1. Társadalmi hatások:**

A rendelet-tervezet alapján a lakosság tájékoztatása biztosított.

**2. Gazdasági, költségvetési hatások**

A Vgtv. 44/D. § (8) bekezdése, valamint az önkormányzat és a Közszolgáltató között 2014. június 26. napján létrejött közszolgáltatási szerződés 8. 11 pontja alapján, *ha a települési önkormányzat képviselő-testülete az ingatlantulajdonost terhelő közszolgáltatási díjfizetési kötelezettséget a számított díjnál díjkedvezmény alkalmazásával alacsonyabb mértékben, vagy mentesség alkalmazásával a szolgáltatás ingyenességének esetét állapítja meg, akkor a különbséget díjkompenzáció formájában meg kell térítenie.* A rezsicsökkentés végrehajtásáról szóló 2013. évi LIV. törvény 4. § (1) bekezdése alapján a lakossági felhasználók esetén a közszolgáltatás díjának 3509,- Ft+ÁFA összegre emelése a lakossági számlákban nem érvényesíthető. Ugyanakkor a nem lakossági felhasználók esetén az emelés érvényesíthető a rendelet módosításával.

**3. Környezeti hatások**

A rendeletben foglaltak végrehajtásának környezetet befolyásoló hatása nincs.

**4. Egészségi következmények**

A rendeletben foglaltak végrehajtásának egészségi következményei nincsenek.

**5. Adminisztratív terheket befolyásoló hatások**

A rendeletben foglaltak végrehajtásának adminisztratív terheket befolyásoló hatása nincs.

**6. A jogszabály megalkotásának szükségessége, a jogalkotás elmaradásának várható következményei**

Szentmargitfalva Község Önkormányzatának jelenleg hatályos rendelete nem felel meg a Vgtv. 44/C. § (2) bekezdésében foglaltaknak. Ez a Zala Megyei Kormányhivatal törvényességi felügyeleti eljárást vonhatja maga után.

**7. A jogszabály alkalmazásához szükséges személyi, szervezeti, tárgyi és pénzügyi feltételek** rendelkezésre állnak.

Szentmargitfalva, 2020. december 14.

 dr. Faragó-Szabó Melitta

 aljegyző

**RENDELET-TERVEZET**

**Szentmargitfalva Község Önkormányzata Képviselő-testületének**

**…/2020 (…..) önkormányzati rendelete**

**a nem közművel összegyűjtött háztartási szennyvíz összegyűjtésére, elszállítására és elhelyezésére irányuló közszolgáltatásról szóló 6/2014. (IV.30.) önkormányzati rendelete módosításáról**

Szentmargitfalva Község Polgármestere Szentmargitfalva Község Önkormányzata Képviselő-testületének feladat- és hatáskörében eljárva, a veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzetben, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében és a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Zala Megyei Kormányhivatal, mint illetékes környezetvédelmi igazgatási szerv véleményének kikérésével a következőket rendeli el:

**1. §**

Szentmargitfalva Község Önkormányzata Képviselő-testületének a nem közművel összegyűjtött háztartási szennyvíz összegyűjtésére, elszállítására és elhelyezésére irányuló közszolgáltatásról szóló6/2014. (IV.30.) önkormányzati rendelete (a továbbiakban: Rendelet) 2. Alcíme a következőkre módosul:

„2.A rendelet hatálya, értelmező rendelkezések”

**2. §**

A Rendelet a következő 2/A. §-al egészül ki:

**„2/A. §** E rendelet alkalmazásában:

a) Üdülő ingatlan: Az ingatlan-nyilvántartás adatai szerint üdülőként bejegyzett ingatlan.

b) Időlegesen használt ingatlan: a pihenés, üdülés céljára használt olyan ingatlan, ahol sem lakóhelyet, sem tartózkodási helyet nem létesítettek, azonban a közműves ivóvízellátást igénybe veszik.

c) Nem használt ingatlan: az az ingatlan, ahol a közműves ivóvízellátást nem veszik igénybe, és ahol sem lakóhelyet, sem tartózkodási helyet nem létesítettek.”

**3. §**

A Rendelet 3. Alcíme helyébe a következő alcím lép:

„3. A közszolgáltató és az ártalmatlanítási hely megnevezése”

**4. §**

A Rendelet 3. §-a az alábbi (2) bekezdéssel egészül ki:

3. § (2) A köszszolgáltató által elszállított nem közművel összegyűjtött háztartási szennyvizet a Lenti 23/4 hrsz-ú szennyvíz átemelő telep szennyvízfogadó műtárgyába kell elhelyezni.

**5. §**

A Rendelet 4. § (4) bekezdése helyébe az alábbi rendelkezés lép:

„4. § (4) Az ingatlantulajdonos köteles a közszolgálatást szükség szerint, de - a 9/A. §-ban foglaltak kivételével- legalább évente egy alkalommal igénybe venni.

**6. §**

A Rendelet a következő, 8/A. Alcímmel egészül ki:

„8/A. Üdülőingatlanokra, az időlegesen használt és a nem használt ingatlanokra vonatkozó sajátos szabályok”

**7. §**

A Rendelet a következő 9/A. §-al egészül ki:

„9/A. § (1) Az ingatlantulajdonos mentesül a közszolgáltatás igénybevételére vonatkozó kötelezettség alól beépítetlen ingatlana, továbbá a nem használt vagy olyan ingatlana esetében, ahol szennyvíz nem keletkezik. Ezen rendelkezést az üdülőingatlanokra és időlegesen használt ingatlanokra is megfelelően alkalmazni kell.

(2) Az ingatlantulajdonosnak - amennyiben a közszolgáltatást nem veszi igénybe – igazolnia kell, hogy adott ingatlant senki sem használja, ott szennyvíz nem keletkezik. Az ingatlantulajdonos e kötelezettségének olyan gáz-, víz- vagy áramfogyasztásra vonatkozó számlaegyenleg bemutatásával tehet eleget, amely bizonyítja, hogy az ingatlant senki nem használja**.**”

**8. §**

A Rendelet 8. § (3) bekezdésében foglalt „nettó 1994,-Ft/m³” szövegrész helyébe „nettó 3 509,-Ft/m³” szövegrész lép.

**9. §**

E rendelet a kihirdetést követő 30 nap elteltével lép hatályba és a hatályba lépést követő napon hatályát veszti.

Szentmargitfalva, 20……..

|  |  |
| --- | --- |
|   Molnár János | Dr. Resch Karolina  |
| polgármester | jegyző |

Záradék:

A rendeletet ………………napján kihirdettem.

Dr. Resch Karolina

jegyző

**Indokolás**

**1-2. §-hoz**

A rendelet 2. Alcímét és a rendelet 2. §-át az értelmező rendelkezésekkel egészíti ki.

**3-4. §-hoz**

A 3-4. § az ártalmatlanítási hely megnevezését rögzíti.

**5. §-hoz**

A 4. § (3) kimondja, hogy az ingatlantulajdonos köteles a közszolgálatást szükség szerint, de - a beépítetlen, nem használt, üdülőingatlan, illetve olyan ingatlan kivételével, ahol szennyvíz nem keletkezik- legalább évente egy alkalommal igénybe venni.

**6-7. §-hoz**

Üdülőingatlanokra, az időlegesen használt és a nem használt ingatlanokra vonatkozó sajátos szabályokat tartalmaznak. Az ingatlantulajdonos mentesül a közszolgáltatás igénybevételére vonatkozó kötelezettség alól beépítetlen ingatlana, továbbá a nem használt vagy olyan ingatlana esetében, ahol szennyvíz nem keletkezik. Ezen rendelkezést az üdülőingatlanokra és időlegesen használt ingatlanokra is megfelelően alkalmazni kell. Az ingatlantulajdonosnak - amennyiben a közszolgáltatást nem veszi igénybe – igazolnia kell, hogy adott ingatlant senki sem használja, ott szennyvíz nem keletkezik.

**8. §-hoz**

Szövegcserés módosító rendelkezést tartalmaz. A közszolgáltatás díjának emelését tartalmazza a közszolgáltató kalkulációjának megfelelően.

**9. §-hoz**

A 9. § a rendelet hatályba lépésnek időpontját Magyarország gazdasági stabilitásáról szóló 2011. évi CXCIV. törvény 32. §-ban foglaltaknak megfelelően állapítja meg. A hivatkozott rendelkezés kimondja, hogy a fizetési kötelezettség terhét növelő jogszabály kihirdetése és hatálybalépése között legalább 30 napnak el kell telnie.

**Szentmargitfalva Község Önkormányzata Képviselő-testületének**

**6/2014. (IV.30.) önkormányzati rendelete**

**a nem közművel összegyűjtött háztartási szennyvíz összegyűjtésére,**

**elszállítására és elhelyezésére irányuló közszolgáltatásról**

*MÓDOSÍTÁSOKKAL EGYSÉGES SZERKEZETBEN*

Szentmargitfalva Község Önkormányzata a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva az alábbi rendeletet alkotja:

1. **A rendelet célja**

1. § A rendelet célja a szennyvíz közcsatorna hálózatba be nem kapcsolt ingatlanokon álló építmények használata során keletkező nem közművel összegyűjtött háztartási szennyvíz összegyűjtésére, elszállítására és ártalommentes elhelyezésére vonatkozó helyi szabályok megalkotása.

1. **A rendelet hatálya, értelmező rendelkezések[[1]](#footnote-1)**

2.§ (1) A rendelet tárgyi hatálya a vízgazdálkodásról szóló 1995. évi LVII. törvényben (a továbbiakban: Tv.) meghatározott nem közművel összegyűjtött háztartási szennyvíz összegyűjtésével, szállításával és ártalommentes elhelyezésével összefüggő közszolgáltatás teljes körére terjed ki.

(2)  A rendelet területi hatálya Szentmargitfalva község közigazgatási területére terjed ki.

(3) A rendelet személyi hatálya kiterjed:

a) a nem közművel összegyűjtött háztartási szennyvíz összegyűjtésére, elszállítására és ártalommentes elhelyezésére irányuló közszolgáltatást ellátó szolgáltatóra,

b) a település közigazgatási területén a közüzemi csatornahálózattal ellátott, de arra rá nem kötött ingatlan, továbbá a közüzemi csatornahálózattal el nem látott területen lévő ingatlan tulajdonosára, vagyonkezelőjére, az ingatlant egyéb jogcímen használóra (továbbiakban: ingatlantulajdonos) akinél a háztartási szennyvíz keletkezik.

**2/A. §[[2]](#footnote-2)** E rendelet alkalmazásában:

a) Üdülő ingatlan: Az ingatlan-nyilvántartás adatai szerint üdülőként bejegyzett ingatlan.

b) Időlegesen használt ingatlan: a pihenés, üdülés céljára használt olyan ingatlan, ahol sem lakóhelyet, sem tartózkodási helyet nem létesítettek, azonban a közműves ivóvízellátást igénybe veszik.

c) Nem használt ingatlan: az az ingatlan, ahol a közműves ivóvízellátást nem veszik igénybe, és ahol sem lakóhelyet, sem tartózkodási helyet nem létesítettek.

**3. A közszolgáltató és az ártalmatlanítási hely megnevezése[[3]](#footnote-3)**

3.§ (1) A nem közművel összegyűjtött háztartási szennyvíz begyűjtésével, elszállításával és ártalmatlanító helyre történő elhelyezésével kapcsolatos közszolgáltatás teljes körét a Lenti Hulladékkezelő Kft. (8960 Lenti Templom tér 9.) jogosult és köteles ellátni, Szentmargitfalva Község Önkormányzatával kötött szerződés alapján.

 (2)[[4]](#footnote-4) A köszszolgáltató által elszállított nem közművel összegyűjtött háztartási szennyvizet a Lenti 23/4 hrsz-ú szennyvíz átemelő telep szennyvízfogadó műtárgyába kell elhelyezni.

1. **A nem közművel összegyűjtött háztartási szennyvíz elszállítására irányuló közszolgáltatás ellátásának rendje**

4.§ (1) Az ingatlantulajdonos köteles gondoskodni az ingatlanán keletkező nem közművel összegyűjtött háztartási szennyvíz Tv. szerinti előírásoknak megfelelő összegyűjtéséről.

(2) A nem közművel összegyűjtött háztartási szennyvíz összegyűjtését, rendszeres elszállítását annak összegyűjtésére feljogosított közszolgáltatónak történő átadással az ingatlantulajdonosnak kell biztosítani.

(3) Az ingatlantulajdonos ingatlanán keletkező nem közművel összegyűjtött háztartási szennyvíz elhelyezéséről a       rendeletben meghatározott módon, a közszolgáltatás igénybevétele és a rendeletben megjelölt közszolgáltató útján köteles gondoskodni.

 (4)[[5]](#footnote-5) Az ingatlantulajdonos köteles a közszolgálatást szükség szerint, de - a 9/A. §-ban foglaltak kivételével- legalább évente egy alkalommal igénybe venni.

 (5) A nem közművel összegyűjtött háztartási szennyvíz elszállítását a szolgáltatást igénybe vevőnek kell a szolgáltatónál megrendelnie.

 (6) A nem közművel összegyűjtött háztartási szennyvíz összegyűjtésére és elszállítására vonatkozó szerződés a közszolgáltatás megrendelésével az ingatlantulajdonos és a közszolgáltató között jön létre. Ennek keretében a közszolgáltató köteles a közszolgáltatást a megrendelés beérkezésétől számított 24 órán belül elvégezni.

1. **A közszolgáltató jogai és kötelezettségei**

5.§ (1**)**A közszolgáltató teljeskörűen ellátja a vízgazdálkodásról szóló törvényben foglalt, a nem közművel összegyűjtött háztartási szennyvíz összegyűjtésére, elszállítására és ártalommentes elhelyezésére vonatkozó közszolgáltatást.

(2) A nem közművel összegyűjtött háztartási szennyvíz gyűjtése és elszállítása az erre a célra engedélyezett, zárt rendszerű, csepegést és szaghatást kizáró eszközzel végezhető.

(3) Amennyiben a nem közművel összegyűjtött háztartási szennyvíz gyűjtése és szállítása közben szennyeződés keletkezett, a közszolgáltatónak a szennyezett területet haladéktalanul tisztítania és fertőtlenítenie kell.

1. **Közszolgáltatási szerződés tartalma**

6. § A nem közművel összegyűjtött háztartási szennyvíz összegyűjtésére, elszállítására és ártalommentes elhelyezésére irányuló közszolgáltatásra vonatkozó közszolgáltatási szerződésben meg kell határozni:

1. a szerződő felek megnevezését és azonosító adatait,
2. a szerződés tárgyát,
3. a közszolgáltatási szerződés időtartamát,
4. a teljesítés helyét,
5. a feladat ellátására vonatkozó szabályokat,
6. a felek jogait és kötelezettségeit,
7. a közszolgáltatási díj megállapításának módját,
8. a szerződés módosításának, felmondásának módját.
9. **Az ingatlantulajdonos jogai és kötelezettségei**

7. § (1) Az ingatlanon keletkező nem közművel összegyűjtött háztartási szennyvíz gyűjtésére szolgáló közműpótló berendezés kialakítását a tulajdonos az ingatlanon belül és az építési hatóság által engedélyezett, a vízgazdálkodási hatósági jogkör gyakorlásáról és az országos településrendezési és építési követelményekről szóló jogszabályokban meghatározott módon köteles megoldani.

(2) A nem közművel összegyűjtött háztartási szennyvíz elszállításáról és ártalommentes elhelyezéséről e rendeletben szabályozott módon az ingatlantulajdonos a szolgáltatás kötelező igénybevétele útján köteles gondoskodni.

(3) A tulajdonos a ténylegesen elszállított szennyvíz mennyisége után a szennyvíz-szállító eszköz mérőberendezése alapján köteles a közszolgáltatónak számla ellenében e rendelet szerinti díjat megfizetni.

1. **A közszolgáltatás díja**

8.§ (1) A közszolgáltatás igénybevételérét az ingatlan tulajdonosa, használója díjat köteles fizetni.

 (2) A közszolgáltatási díj a begyűjtött és elszállított nem közművel összegyűjtött háztartási szennyvíz után köbméterenként számítandó, melyet az igénybevevő köteles készpénzben vagy átutalással kiegyenlíteni a közszolgáltató által kiállított számla ellenében.

 (3)[[6]](#footnote-6)  A nem közművel összegyűjtött háztartási szennyvíz gyűjtési, szállítási és ártalommentes elhelyezési díja nettó 3 509,-Ft/m³.

**8/A. Üdülőingatlanokra, az időlegesen használt és a nem használt ingatlanokra vonatkozó sajátos szabályok[[7]](#footnote-7)**

**9/A. §[[8]](#footnote-8)** (1) Az ingatlantulajdonos mentesül a közszolgáltatás igénybevételére vonatkozó kötelezettség alól beépítetlen ingatlana, továbbá a nem használt vagy olyan ingatlana esetében, ahol szennyvíz nem keletkezik. Ezen rendelkezést az üdülőingatlanokra és az időlegesen használt ingatlanokra is megfelelően alkalmazni kell.

(2) Az ingatlantulajdonosnak - amennyiben a közszolgáltatást nem veszi igénybe – igazolnia kell, hogy adott ingatlant senki sem használja, ott szennyvíz nem keletkezik. Az ingatlantulajdonos e kötelezettségének olyan gáz-, víz- vagy áramfogyasztásra vonatkozó számlaegyenleg bemutatásával tehet eleget, amely bizonyítja, hogy az ingatlant senki nem használja.

1. **Személyes adatok kezelésére vonatkozó rendelkezések**

9.§ A közszolgáltató a közszolgáltatással összefüggő személyes adatokat (név, lakóhely vagy székhely, az ingatlan ideiglenes vagy tartós használatára vonatkozó adat) kizárólag a közszolgáltatás végzéséhez tartja nyilván és kezeli az információs önrendelkezési jogról és az információszabadságról szóló jogszabály rendelkezéseinek megfelelően.

1. **Hatályba léptető és záró rendelkezések**

10.§ (1) E rendelet 2014. július 6. napján lép hatályba.

(2) E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek megfelelő szabályozást tartalmaz.

Szentmargitfalva, 2014. június 30.

                       Molnár Jánosné Dr. Ratkovics Ágnes

                       polgármester                                                                       jegyző

A módosításokkal egységes szerkezetbe foglalt rendeletet a mai napon kihirdettem.

Szentmargitfalva, 20…………

 Dr. Resch Karolina

 jegyző

1. A 2. Alcímet módosította a .../20..(…) önkormányzati rendelet 2. §-a. [↑](#footnote-ref-1)
2. A Rendeletet a 2/A. § -al kiegészítette a …/20..(…) önkormányzati rendelet 1. §-a. [↑](#footnote-ref-2)
3. A 3. Alcímet módosította a .../20..(…) önkormányzati rendelet 3. §-a. [↑](#footnote-ref-3)
4. A Rendeletet a 3. § (2) bekezdésével kiegészítette a …./20.. (…..) önkormányzati rendelet 4.§-a. [↑](#footnote-ref-4)
5. A Rendeletet a 4. § (4) bekezdését módosította a …./20.. (…..) önkormányzati rendelet 5.§-a. [↑](#footnote-ref-5)
6. Módosította a …./20.. (…..) önkormányzati rendelet 8.§-a. [↑](#footnote-ref-6)
7. A Rendeletet a 8/A. Alcímmel kiegészítette a …./20.. (…..) önkormányzati rendelet 6.§-a. [↑](#footnote-ref-7)
8. A Rendeletet a 9. §-al kiegészítette a …./20.. (…..) önkormányzati rendelet 7.§-a. [↑](#footnote-ref-8)